76 
CRUSTACE A. 
Thorace triangulari, apice acuto , supra insertionem pedum arcuato, basi valde 
dilatato. 
Japonice Ja-do kari i. e. Mucro sagittae. — Suiken Tab. pict. Crust. 
Jap. fig. 38. 
Thorax tenuissimus, obscure-fuscus , pellucidus, in maribus longus 4'", latus 
5i"' , lateribus ante pedum insertionem et postice inter pedes postremos sinuatus. 
Feminae majores thorace longo lato 8'", lateribus ante pedum insertionem 
obliquis et margine postico truncato. Antennae internae in cavitatibus non reclusae, 
totae liberae septo medio tantum separatae. Externae ultra frontis marginem non 
productae, a basi solutae, cylindricae; articulis primis brevioribus duobus sequen- 
tibus; flagellis articulorum tertiorum longitudine. Oculi in canthis non recepti, 
ultra frontis latera vix producta, pedunculis brevibus, latis, compressis, utrim- 
que carinatis. Chelae pertenues, femora pedum posteriorum xix superantes, in 
utroque sexu aequales, deorsum flexiles; brachiis pedibus secundis tenuioribus, 
cylindricis; carpis trigonis; manubus brachia longitudine aequantibus, sed lati- 
tudine bis superantibus; digitis elongatis, linearibus, medio distantibus, margine 
interiore denticulatis , introrsum apice incurvatis. Pedes flavescentes cylindrici; 
secundi et tertii aequales in maribus quinquies, in feminis ter; quarti et quinti 
in maribus quater, in feminis bis vel ter longitudinem postfrontalem superantes; 
coxis cylindricis, ultra thoracis marginem longe productis; unguibus falciformibus, 
margine posteriore tomentosis, apice acutis, medio fuscis. 
Quod ad ulteriorem Majaceorum divisionem attinet, pedum mensura Talde variabilis 
videtur. Sub Macropodiis, Edw. militant Amathiae et Docleae; in illis pedes secundi 
quidem thoracis duplicem longitudinem postfrontalem excedunt: tertii vero non exce- 
dunt; in Doclea Rissonii pedes secundi et tertii thorace duplo sunt longiores: in re- 
liquis vero Docleis breviores. E contra chelae plurum Majaceorum, Edw. uti Pericerae 
cornutae et Diones afïinis, n. eadem ratione ac pedes secundi Naxiae diacanthae, n. marum 
adultorum duplicem longitudinem postfrontalem excedunt. In maxillarum quintarum 
conformatione autem characteres stabiliores invenimus. In Partlienopis antennae ex- 
ternae peculiarem habent formam, Eurynomis non communem, quae praeterea distant 
et forma thoracis elongata et magno discrimine inter chelas utriusque sexus. In Majis 
maxillarum quintarum articuli tertii sunt latiores quam longi; in Pisis aeque lati ac 
longi; in Docleis longiores quam lati. Ultimae hoc cliaractere conjungunt Docleam, 
Libiniam, Egeriam et Eurynomen. In Inachis tandem maxillarum quintarum articuli 
quarti in apice neque in angulo interno tertiorum sunt inserti. 
Sériés in se redeuntes formant Parthenope, Maja, Pisa, Doclea et Inachus. Inter 
Parthenopas, Cryptopodia et Oethra offerunt pedes thorace tectos; Parthenope et Lam- 
brus non tectos. Maxillarum tertiarum laciniae externae margine interno sunt loba- 
tae in Oethra et Parthenopa; in Cryptopodia et Lamhro tantum marginatae. — Inter 
Majas, alia gaudent stylis dilatatis maxillarum quintarum, alia angustis. Ex priori- 
bus Mithrax cum sequentibus convenit maxillarum quintarum articulis tertiis angulo 
interno excisis. Extrema vero: Othonia, Mithrax denticulatus, Acanthonyx et Iluenia 
maxillarum quintarum articules tertios offerunt angulo interno rotundatos neque ex- 
cises — Pisae in duas sériés sunt divisae, quarum prima offert maxillarum quinta- 
rum articules tertios margine interno truncatos; secunda arcuatos vel acutos. Pericera 
